smcproject/ml-wiki-sentences huggingface dataset:
അഭിനയിച്ച ചലച്ചിത്രങ്ങൾ വർഷം ചിത്രം കഥാപാത്രം പുരസ്കാരങ്ങളും മറ്റും മലയാളത്തിൽ 2001 Tholi Valapu Prem Debut as lead role 2002 Jayam Raghu 2003 Nijam Devudu Jayam Raghu Debut Tamil film 2004 Varsham Bhadranna Yagnam Seenu 2005 Andhrudu Surendhra 2006 Ranam Chinna രണം Raraju Kaali കാലി 2007 Okkadunnadu Kiran Lakshyam Chandu ചന്തു 2008 Ontari Vamsi ഗർജ്ജനം Souryam Vijay IPS ശൗര്യം 2009 Sankham Chandu 2010 Golimaar Inspector Gangaram ഗോലിമാർ 2011 Wanted Ram Babu Mogudu Ram Prasad "Bujji" 2013 Sahasam Goutham 2014 Loukyam Venkateswarlu "Venky" 2015 Jil Jai Soukhyam Srinivas "Seenu" Rao 2017 Goutham Nanda Goutham Ghattamaneni Nanda Kishore Dual role Oxygen Major Sanjeev / Krishna Prasad 2018 Pantham Vikranth 2019 Chanakya Arjun / Ramakrishna എജൻ്റ് ചാണക്യ 2021 Seetimaarr Karthi Aaradugula Bullet Shiva TBA Pakka Commercial TBA Filming TBA Untitled Sriwass film TBA Filming അവാർഡുകളും നാമനിർദ്ദേശങ്ങളും List of awards and nominations Year Film Award Category Result Ref 2002 Jayam CineMAA Awards Best Villain വിജയിച്ചു Filmfare Awards South Best Villain – Telugu നാമനിർദ്ദേശം Nandi Awards Best Villain വിജയിച്ചു 2003 Nijam CineMAA Awards Best Villain വിജയിച്ചു 2004 Varsham CineMAA Awards Best Villain വിജയിച്ചു പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് Gopichand അവലംബം ↑ ↑ 1 2 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ 1 2 ↑ ↑ ↑ ↑ {{ cite web }} :  CS1 maint: url-status ( link ) ↑ ↑ {{ cite web }} :  CS1 maint: url-status ( link ) ↑ {{ cite web }} :  CS1 maint: url-status ( link )
ഗോപി കോട്ടമുറിക്കൽ ഇംഗ്ലീഷ് വിലാസം https://ml.wikipedia.org/wiki/Gopi_kottamurikal
എട്ടാം കേരള നിയമ സഭയിൽ പിറവം മണ്ഡലത്തിൽ നിന്ന് തെരഞ്ഞെടുക്കപ്പെട്ട പ്രതിനിധിയായിരുന്നു ഗോപി കോട്ടമുറിക്കൽ (ജനനം : 24 ജൂൺ 1948).
സി.പി.ഐ.എം എറണാകുളം
ജില്ലാസെക്രട്ടറിയായിരുന്നു.
എ പി വർക്കിക്ക്ശേഷം ഏറ്റവും കൂടുതൽ കാലം ജില്ല സെക്രട്ടറി ചുമതല നിർവഹിച്ചയാളാണ്.
പാർട്ടി നേതാക്കൾക്കെതിരെ ചാനൽചർച്ചയിൽ പങ്കെടുത്ത് ഗുരുതരമായ ആരോപണം ഉന്നയിച്ചതിനെത്തുടർന്ന് പാർട്ടിയിൽ നിന്ന് പുറത്തായി.
ഗോപി കോട്ടമുറിക്കലിന്റെ ജനകീയ ബന്ധങ്ങൾ കണക്കിലെടുത്ത്‌ കേന്ദ്രകമ്മിറ്റി പാർട്ടിയിൽ തിരിച്ചെടുത്തു.
നിലവിൽ സിപിഐ(എം) സംസ്ഥാന കമ്മിറ്റി അംഗം, കർഷകസംഘം സംസ്ഥാന ട്രഷറർ, കിസാൻസഭ അഖിലേന്ത്യ വർക്കിംഗ് കമ്മിറ്റി അംഗം എന്നീ ചുമതലകൾ വഹിക്കുന്നു.
കേരള ബാങ്കിൻ്റെ സ്ഥാപക പ്രസിഡൻ്റാണ്.
കരിങ്കൽതൊഴിലാളിയായ നീലകണ്ഠന്റെയും ലക്ഷ്മിയുടെയും മകനായി മൂവാറ്റുപുഴയിൽ ജനിച്ചു.
ബേസിക് ട്രെയിനിംഗ് സ്‌കൂൾ, മൂവാറ്റുപുഴ, ആനിക്കാട് സെന്റ് ആന്റണീസ് എൽപി സ്‌കൂൾ, മൂവാറ്റുപുഴ ശിവൻകുന്ന് ഗവ.
യുപിഎസ്, മൂവാറ്റുപുഴ ഗവ.
മോഡൽ ഹൈസ്‌കൂൾ എന്നിവിടങ്ങളിലായി സ്‌കൂൾ വിദ്യാഭ്യാസം പൂർത്തിയാക്കി.
മൂവാറ്റുപുഴ നിർമ്മലകോളേജിൽ പ്രീഡിഗ്രി കോഴ്‌സ്‌ പൂർത്തിയാക്കി.
കളമശ്ശേരി ഗവണ്മെന്റ്‌ പോളിടെക്‌നിക്കിൽ ഉപരിപഠനത്തിന് ചേർന്നെങ്കിലും പൂർത്തിയാക്കാനായില്ല.
വിദ്യാർത്ഥി രാഷ്ട്രീയത്തിൽ സജീവമായിരുന്നു.
1970 ൽ എസ്.എഫ്‌.
ഐ രൂപീകരണസമയത്ത് താലൂക്ക് സെക്രട്ടറിയായിരുന്നു.
1969 ൽ ഇടതുപക്ഷ യുവജനസംഘടനയായ കെഎസ്‌വൈഎഫ് ന്റെ പ്രവർത്തകനായി.
കെഎസ്‌വൈഎഫ് മൂവാറ്റുപുഴ താലൂക്ക് സെക്രട്ടറി, എറണാകുളം ജില്ലാജോയിന്റ് സെക്രട്ടറി, ജില്ല പ്രസിഡന്റ് എന്നീ ചുമതലകൾ വഹിച്ചിട്ടുണ്ട്.
'
1980 ൽ ഡി.വൈ.എഫ്‌.
ഐ രൂപീകരണസമയത്ത്‌ എറണാകുളം ജില്ലാകമ്മിറ്റിയുടെ പ്രഥമസെക്രട്ടറിയായി ചുമതല വഹിച്ചു.
ഐ.യുടെ പ്രഥമ കേന്ദ്രകമ്മിറ്റിയിൽ അംഗമായിരുന്നു.
കോഴിക്കോട് സമ്മേളനത്തിൽ സിപിഐ(എം)സംസ്ഥാനകമ്മിറ്റിയിൽ അംഗമായി.
നിരവധി വർഗ്ഗ ബഹുജന സംഘടനകളുടെ ഭാരവാഹിയായി പ്രവർത്തിച്ചിട്ടുണ്ട്.
ട്രാൻസ്‌പോർട്ട് സമരത്തിലും  അടിയന്തരാവസ്ഥക്കാലത്തും പാർട്ടി പ്രവർത്തനങ്ങളുടെ മുന്നണിയിലുണ്ടായിരുന്നു.
അടിയന്തരാവസ്ഥക്കാലത്ത് കൊടിയ മർദ്ദനങ്ങൾക്കിരയായിട്ടുണ്ട്.
സമരങ്ങളുമായി ബന്ധപ്പെട്ട് നിരവധി തവണ ജയിൽവാസമനുവഭിച്ചു.
1970 ലെ ട്രാൻസ്‌പോർട്ട് സമരത്തിൽ പങ്കെടുത്ത് പൊലീസ് മർദ്ദനങ്ങൾക്കിരയായി.
1970 ൽ എസ്എഫ്‌ഐ രൂപീകരണത്തിനു ശേഷം നടന്ന വിദ്യാർത്ഥിസമരത്തിനിടെ രാഷ്ട്രീയ എതിരാളികളുടെ ആക്രമണത്തിൽ സാരമായി പരിക്കേറ്റു.
മൂവാറ്റുപുഴ ആനിക്കാട് ഇട്ടിയക്കാടന്റെ മിച്ചഭൂമി സമരത്തിൽ അറസ്റ്റിലായി ജയിലിൽ അടയ്ക്കപ്പെട്ടു.
1987 ൽ പിറവത്തുനിന്നും കേരള നിയമസഭയിലേക്ക്  തെരഞ്ഞെടുക്കപ്പെട്ടു.
സെറിഫെഡ് ചെയർമാൻ, കേരള സ്‌റ്റേറ്റ് ഖാദി ആന്റ് വില്ലേജ് ഇൻഡസ്ട്രീസ് ബോർഡ് വൈസ് ചെയർമാൻ എന്നീ ചുമതലകൾ വഹിച്ചിട്ടുണ്ട്‌.
'ആജ്ഞാശക്തിയുടെയും നേതൃപാടവത്തിന്റെയും കേരളീയ പൗരുഷത്വത്തിന്റെയും ഉദാത്തമായ ഉദാഹരണമാണ്‌ പിണറായി വിജയൻ' എന്ന ഗോപികോട്ടമുറിക്കലിന്റെ പ്രസ്താവന ഏറെ ശ്രദ്ധിക്കപ്പെട്ടു.
1969ൽ സിപിഐ(എം) ൽ അംഗമായി.
1972 ൽ മൂവാറ്റുപുഴ ടൗൺ ബ്രാഞ്ച് സെക്രട്ടറിയായി.
1973 ൽ മൂവാറ്റുപുഴ മുനിസിപ്പൽ ലോക്കൽ കമ്മിറ്റി സെക്രട്ടറിയായി.
1982 ൽ ജില്ലാകമ്മിറ്റി അംഗമായി.
1985 ൽ കൂത്താട്ടുകുളം ഏരിയാസെക്രട്ടറിയുടെ ചുമതലയിലെത്തി.
2002 ഫെബ്രുവരിയിൽ ജില്ലാസെക്രട്ടറിയായിരുന്ന എ.പി.വർക്കിയുടെ മരണത്തെത്തുടർന്ന് സിപിഐ(എം) എറണാകുളം ജില്ലാസെക്രട്ടറിയായി ചുമതലയേറ്റു.
2011 വരെ ജില്ലാസെക്രട്ടറിയുടെ ചുമതല വഹിച്ചിട്ടുണ്ട്.
കെഎസ്‌കെടിയു എറണാകുളം ജില്ലാജോയിന്റ് സെക്രട്ടറി, പിറവം റേഞ്ച് ചെത്തുതൊഴിലാളി യൂണിയൻ പ്രസിഡന്റ്, മൂവാറ്റുപുഴ താലൂക്ക് ഡ്രൈവേഴ്‌സ് യൂണിയൻ സെക്രട്ടറി, മൂവാറ്റുപുഴ എരിയ പീടികത്തൊഴിലാളി യൂണിയൻ, മദ്യ വ്യവസായ തൊഴിലാളി യൂണിയൻ സെക്രട്ടറി എന്നീ ചുമതലകൾ വഹിച്ചിട്ടുണ്ട്‌.
കേരള കർഷകസംഘം എറണാകുളം ജില്ലാസെക്രട്ടറി, സംസ്ഥാന ജോയിന്റ് സെക്രട്ടറി, സംസ്ഥാന ട്രഷറർ, അഖിലേന്ത്യാ കിസാൻ സഭ അംഗം എന്നീ ചുമതലകൾ വഹിച്ചിട്ടുണ്ട്.
സംഘടനാ നടപടി
വിഭാഗീയതയെത്തുടർന്നുണ്ടായ ആരോപണത്തിൽ അന്വേഷണവിധേയനായിരിക്കെ ടിവി ചാനലിൽ സിപിഐ(എം)നേതാക്കളായ എം.സി.ജോസഫൈൻ,എസ്.
ശർമ്മ, കെ.ചന്ദ്രൻപിള്ള എന്നിവർക്കെതിരെ ആരോപണമുന്നയിച്ചതിനെത്തുടർന്ന് പാർട്ടിയിൽ നിന്ന് 2012 ജൂൺ 24ന് പുറത്താക്കി.
പാർട്ടിയിൽ നിന്ന് പുറത്താക്കിയെങ്കിലും കർഷകസംഘം സംസ്ഥാനട്രഷറർ സ്ഥാനത്തുനിന്നും പുറത്താക്കിയിരുന്നില്ല.
നിലവിൽ കർഷകസംഘം പ്രവർത്തനങ്ങളുമായി സഹകരിച്ച് സിപിഐ(എം) നൊപ്പം തന്നെ പ്രവർത്തിക്കുന്നു.
ഗോപി കോട്ടമുറിക്കലിന്റെ ജനകീയ ബന്ധങ്ങൾ കണക്കിലെടുത്ത്‌ പാർട്ടിയിൽ തിരിച്ചെടുത്തു.
ഇപ്പോൾ സംസ്ഥാന കമ്മിറ്റി അംഗമായി പ്രവർത്തിക്കുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1987 പിറവം നിയമസഭാമണ്ഡലം ഗോപി കോട്ടമുറിക്കൽ സി.പി.എം. , എൽ.ഡി.എഫ്. ബെന്നി ബെഹനാൻ കോൺഗ്രസ് (ഐ.) , യു.ഡി.എഫ്. കുടുംബം
ഭാര്യ ശാന്ത ഗോപി.
മകൻ അജേഷ് കോട്ടമുറിക്കൽ , പരേതനായ അജു കോട്ടമുറിക്കൽ.
അജേഷ് കോട്ടമുറിക്കൽ സിപിഐ(എം) മൂവാറ്റുപുഴ ടൗൺ ബ്രാഞ്ച് സെക്രട്ടറിയുടെ ചുമതല വഹിക്കുന്നു.
പരേതനായ കെ.എൻ.സുകുമാരൻ (കെഎസ്ആർടിസി ഡ്രൈവർ), എൻ.പുഷ്പൻ (തയ്യൽതൊഴിലാളി), പരേതയായ എൻ.ലീല (കോടതി ജീവനക്കാരി), രമണി, അമ്മിണി (റിട്ട. പോസ്റ്റ് ഓഫീസ് ജീവനക്കാരി), കുമാരി (റിട്ട. ലാന്റ് റീസർവ്വേ ഓഫീസ് ജീവനക്കാരി), വിമല എന്നിവരാണ് സഹോദരങ്ങൾ.
അവലംബം ↑ http://www.niyamasabha.org/codes/members/m194.htm ↑
ഗോപി
സുരേഷ് ഗോപി - ഭരത് അവാർഡ് കിട്ടിയ മലയാള നടനും രാജ്യസഭാ അംഗവും ഭരത് ഗോപി - ഭരത് അവാർഡ് കിട്ടിയ മലയാള നടൻ പി.കെ. ഗോപി - മലയാള ചലച്ചിത്രഗാന രചയിതാവ് മുരളി ഗോപി - മലയാള ചലച്ചിത്രനടൻ ഗോപി സുന്ദർ - ചലച്ചിത്രഗാന സംവിധായകൻ പുല്ലേല ഗോപീചന്ദ് - ബാഡ്മിന്റൺ താരം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഗോപി സുന്ദർ ഇംഗ്ലീഷ് വിലാസം https://ml.wikipedia.org/wiki/Gopi_Sunder
മലയാളചലച്ചിത്രരംഗത്ത് പ്രവർത്തിക്കുന്ന സംഗീതസംവിധായകനാണ് ഗോപി സുന്ദർ .
ഇരുപതിൽപ്പരം മലയാളചലച്ചിത്രങ്ങൾക്ക് സംഗീതസംവിധാനം നിർവ്വഹിച്ച ഇദ്ദേഹം, പ്രമുഖരായ നിരവധി സംഗീതസംവിധായകർക്ക് വേണ്ടി പ്രോഗ്രാമറായും പ്രവർത്തിച്ചിട്ടുണ്ട്.
ഫ്ലാഷ് (2007), സാഗർ എലിയാസ് ജാക്കി റീലോഡഡ് (2009), അൻവർ (2010), കാസനോവ (2012) തുടങ്ങിയവയാണ് ഗോപി സുന്ദർ സംഗീതം പകർന്ന ചില ശ്രദ്ധേയമായ ചിത്രങ്ങൾ.
നോട്ട്ബുക്ക് , ബിഗ് ബി , ഇവിടം സ്വർഗ്ഗമാണ് തുടങ്ങിയ ചിത്രങ്ങളുടെ പശ്ചാത്തലസംഗീതം ഒരുക്കിയ ഇദ്ദേഹം അയ്യായിരത്തിൽപ്പരം പരസ്യചിത്രങ്ങൾക്കും ഈണമിട്ടു.
അൻവർ എന്ന ചിത്രത്തിന്റെ സംഗീതസംവിധാനത്തിന് മികച്ച സംഗീതസംവിധായകനുള്ള ഫിലിംഫെയർ പുരസ്കാരം ലഭിച്ചു.
2014-ലെ ദേശിയ ചലച്ചിത്രപുരസ്കാരത്തിൽ മികച്ച പശ്ചാത്തല സംഗീതത്തിനുള്ള പുരസ്കാരം ലഭിച്ചു.
ബിഗ് ബി , പുലിമുരുകൻ തുടങ്ങിയ ചിത്രങ്ങളിലെ പശ്ചാത്തല സംഗീതം വളരെയധികം പ്രേക്ഷക സ്വീകാര്യത ലഭിക്കാൻ ഇടയാക്കി.
പുരസ്കാരങ്ങൾ മികച്ച പശ്ചാത്തലസംഗീതത്തിനുള്ള ദേശീയ ചലച്ചിത്ര പുരസ്കാരം (2014) മികച്ച പശ്ചാത്തലസംഗീതത്തിനുള്ള കേരളസംസ്ഥാന ചലച്ചിത്ര പുരസ്കാരം (2017) അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഗോപി സുന്ദർ
ഗോപിക വർമ്മ
കേരളത്തിൽ ജനിച്ച മോഹിനിയാട്ടം നർത്തകിയും നൃത്താധ്യാപികയുമാണ് ഗോപിക വർമ്മ.
ഇന്ത്യയിലെ തമിഴ്‌നാട്ടിലെ ചെന്നൈയിൽ സ്ഥിരതാമസമാക്കിയ ഗോപിക വർമ്മയ്ക്ക് സംഗീത നാടക അക്കാദമി അവാർഡ്, കലൈമാമണി തുടങ്ങി നിരവധി പുരസ്കാരങ്ങൾ ലഭിച്ചിട്ടുണ്ട്.
തിരുവനന്തപുരത്ത് ജനിച്ചു വളർന്ന ഗോപിക വർമ്മ 1995 ൽ കേരളത്തിൽ നിന്ന് ചെന്നൈയിലേക്ക് കുടിയേറി.
മൂന്നാം വയസ്സിൽ അമ്മയിൽ നിന്ന് നൃത്തം പഠിക്കാൻ തുടങ്ങിയ ഗോപിക, പത്താമത്തെ വയസ്സിൽ മോഹിനിയാട്ടം അധ്യാപകരായ ഗിരിജ, ചന്ദ്രിക കുറുപ്പ് എന്നിവരിൽനിന്നും മോഹിനിയാട്ടം പാഠങ്ങൾ പഠിക്കാൻ തുടങ്ങി.
പിന്നീട് അവർ കല്യാണിക്കുട്ടിയമ്മയിൽ നിന്നും അവരുടെ മകൾ ശ്രീദേവി രാജനിൽ നിന്നും വിദഗ്ധ പരിശീലനം നേടി.
കഥകളി പ്രതിഭയായ കലാമണ്ഡലം കൃഷ്ണൻ നായരിൽ നിന്നാണ് ഗോപിക മോഹിനിയാട്ടത്തിന്റെ അഭിനയ (അഭിനയം) പഠിച്ചത്.
അവർ 18 വർഷം വഴിയൂർ രാമയ്യർ പിള്ളയുടെ കീഴിൽ ഭരതനാട്യവും പഠിച്ചു.
കല്യാണിക്കുട്ടിയമ്മയായിരുന്നു ഗുരുവെങ്കിലും മോഹിനിയാട്ടത്തിൽ തന്റേതായ ശൈലിയാണ് ഗോപിക വർമ്മ പിന്തുടരുന്നത്.
കാവാലം നാരായണപ്പണിക്കരുടെ കീഴിൽ സോപാന ശൈലിയിൽ മോഹിനിയാട്ടവും അവർ അവതരിപ്പിച്ചിട്ടുണ്ട്.
നിലവിൽ അവർ അഡയാർ , ചെന്നൈയിൽ ദാസ്യം എന്ന പേരിൽ ഒരു മോഹിനിയാട്ടം ഡാൻസ് സ്കൂൾ നടത്തിവരുന്നു.
തിരുവിതാംകൂർ രാജാവായ സ്വാതി തിരുനാൾ രാമവർമ്മയുടെ പിൻഗാമിയായ പൂരൂട്ടാതി തിരുനാൾ മാർത്താണ്ഡ വർമ്മയെ വിവാഹം കഴിച്ച് ഗോപിക വർമ്മ തിരുവിതാംകൂർ രാജകുടുംബത്തിലെ അംഗമായി.
ഒരു നൃത്ത വിദ്യാലയം നടത്തുന്നതിനു പുറമേ, ശാരീരിക വൈകല്യമുള്ളവർക്കായി ഒരു ഷെൽട്ടർ ഹോമും അവരുടെ ജോലിക്കായി ഒരു ടെക്സ്റ്റൈൽ യൂണിറ്റും അവർ നടത്തുന്നു.
ചെന്നൈ അഡയാറിലെ രാമാലയത്തിലാണ് ഇപ്പോൾ താമസം.
ശ്രദ്ധേയമായ നൃത്തപരിപാടികൾ
ഇന്ത്യൻ പുരാണങ്ങളിലെ അഞ്ച് അജാത കന്യകമാരെക്കുറിച്ച് അയോനിജ പഞ്ചകന്യക എന്ന പേരിൽ ഒരു നൃത്താവിഷ്കാരം ഗോപിക ചിട്ടപ്പെടുത്തിയിട്ടുണ്ട്.
എം.ജയചന്ദ്രൻ ചിട്ടപ്പെടുത്തിയ സുഗതകുമാരിയുടെ രാധയെവിടെ എന്ന കവിത അവർ മോഹിനിയാട്ട രൂപത്തിൽ അവതരിപ്പിച്ചിട്ടുണ്ട്.
യാമിനി റെഡ്ഡി, കൃതിക സുബ്രഹ്മണ്യം, ഗോപിക വർമ്മ, സുഹാസിനി എന്നിവർ ചേർന്ന് അന്തരം എന്ന പേരിൽ നൃത്തം അവതരിപ്പിച്ചിട്ടുണ്ട്.
ഛായാമുഖിയാണ് അവർ ചെയ്ത മറ്റൊരു നൃത്തരൂപം.
ഇപ്പോൾ ശങ്കരാചാര്യരുടെ ജീവിതത്തെ ആസ്പദമാക്കി ഒരു നൃത്തം തയ്യാറാക്കുകയാണ് അവർ.
പുരസ്കാരങ്ങളും ബഹുമതികളും സംഗീത നാടക അക്കാദമി അവാർഡ് 2018 കലൈമാമണി 2004.
മോഹിനിയാട്ടത്തിന് കലൈമാമണി നേടുന്ന ആദ്യ നർത്തകിയാണ് അവർ.
കൃഷ്ണ ഗാനസഭയിൽ നിന്നുള്ള നൃത്യചൂഡാമണി അവാർഡ് 2010 അഭിനയ കലാ രത്ന എക്സലൻസ് അവാർഡ് സത്യ അഭിനയ സുന്ദരം 2007 കലാദർപ്പണം അവാർഡ് 2003 2001-ൽ ഭാരത് കലാചാരിന്റെ യുവകലാ ഭാരതി അവാർഡ്.
ഈ പുരസ്കാരം ലഭിക്കുന്ന ആദ്യ മോഹിനിയാട്ടം നർത്തകിയാണ്.
ലണ്ടൻ ഹൗസ് ഓഫ് കോമൺസിന്റെ ഔട്ട്സ്റ്റാൻഡിങ് പെർഫോമൻസ് അവാർഡ് - 2003 സത്യ അഭിനയ സുന്ദരം നാട്യ കലാ വിപഞ്ചി രാജകീയ പുരസ്കാരം അവലംബങ്ങൾ
ഗ്രാൻഡ് നാഷണൽ അസംബ്ലി ഇംഗ്ലീഷ് വിലാസം https://ml.wikipedia.org/wiki/Grand_National_Assembly_of_Turkey
തുർക്കി റിപ്പബ്ലിക്കിലെ നിയമനിർമ്മാണസഭ അഥവാ പാർലമെന്റാണ് ഗ്രാൻഡ് നാഷണൽ അസംബ്ലി (ജി.എൻ.എ.)  ( തുർക്കിഷ് : Türkiye Büyük Millet Meclisi ).
പാർലമെന്റ് എന്നർത്ഥമുള്ള മെജ്ലിസ് എന്ന പേരിൽ മാത്രമയും അറിയപ്പെടുന്നു.
ഒന്നാം ലോകമഹായുദ്ധാനന്തരമുള്ള തുർക്കി സ്വാതന്ത്ര്യയുദ്ധകാലത്ത്, 1920 മാർച്ച് 19 -ന് മുസ്തഫ കമാൽ അത്താത്തുർക്ക് ആണ് അങ്കാറ കേന്ദ്രമാക്കി ജി.എൻ.എയുടെ രൂപീകരണം പ്രഖ്യാപിച്ചത്.
ഏപ്രിൽ 23-ന് ജി.എൻ.എയുടെ ആദ്യസമ്മേളനം നടന്നു.
ചരിത്രം രൂപീകരണം പ്രമാണം:MustafaKemalAtaturk.jpg മുസ്തഫ കമാൽ അത്താത്തുർക്ക്
ഓട്ടൊമൻ തുർക്കി ഒന്നാം ലോകമഹായുദ്ധത്തിൽ പരാജയപ്പെട്ടതിനു ശേഷം, സാമ്രാജ്യത്തിൽ നിന്നും നഷ്ടപ്പെട്ട അറബ് പ്രദേശങ്ങൾക്ക് സ്വയം നിർണയാവകാശത്തിനും മുസ്ലീം ഭൂരിപക്ഷപ്രദേശങ്ങളെ അവിഭാജ്യമായി നിലനിർത്താനും ഓട്ടൊമൻ പാർലമെന്റ് 1920 ഫെബ്രുവരിയിൽ ആവശ്യമുയർത്തി.
എന്നാൽ സഖ്യകക്ഷികൾ ഇത് അംഗീകരിച്ചില്ലെന്നു മാത്രമല്ല എതിർപ്പ് പ്രകടിപ്പിക്കുകയും ചെയ്തു.
1920 മാർച്ച് 16-ന് ബ്രിട്ടീഷ് സേന ഇസ്താംബൂളിന്റെ നിയന്ത്രണം ഏറ്റെടുക്കുകയും നിരവധി പാർലമെന്റംഗങ്ങളെയടക്കം 150 ദേശീയവാദിനേതാക്കളെ തടവിലാക്കുകയും ചെയ്തു.
ഓട്ടൊമൻ സുൽത്താൻ-ഖലീഫ മെഹ്മെത് ആറാമൻ ഇതിന്‌ മൗനാനുവാദം നൽകിയിരുന്നു.
അറസ്റ്റിൽ പ്രതിഷേധിച്ച് മാർച്ച് 18-ന് പാർലമെന്റ് അനിശ്ചിതകാലത്തേക്ക് സ്തംഭിപ്പിക്കപ്പെട്ടു.
പിന്നീട് 1920 ഏപ്രിൽ 11-ന് മെഹ്മത് ആറാമൻ ഓട്ടൊമൻ പാർലമെന്റ് പിരിച്ചുവിടുകയും ചെയ്തു.
1920 മാർച്ച് 19-ന് സൈനികനേതാവായ മുസ്തഫ കമാൽ ഒരു പുതിയ അടിയന്തരപാർലമെന്റ് രൂപീകരിക്കുന്നതായി പ്രഖ്യാപിച്ചു ഇതാണ് ഗ്രാൻഡ് നാഷണൽ അസംബ്ലി .
തുർക്കി ദേശീയവാദികളുടെ കേന്ദ്രമായിരുന്ന അങ്കാറ കേന്ദ്രീകരിച്ചായിരുന്നു ഈ പാർലമെന്റ് സംഘടിപ്പിക്കപ്പെട്ടത്.
ഇസ്താംബൂളിൽ സഖ്യകക്ഷികളുടെ ആക്രമണംഭീഷണി നിലനിന്നിരുന്നതിനാൽ അനറ്റോളിയൻ സമതലത്തിലെ അങ്കാറയിലേക്ക് തലസ്ഥാനം മാറ്റുന്നതിൽ സൈനികതാൽപര്യങ്ങളുമുണ്ടായിരുന്നു.
1920 ഏപ്രിൽ 23-ന് മുസ്തഫ കമാലിന്റെ അദ്ധ്യക്ഷതയിൽ ഗ്രാൻഡ് നാഷണൽ അസംബ്ലി, അങ്കാറയിൽ സമ്മേളീച്ച് പുതിയ ഭരണഘടനക്ക് അംഗീകരം നൽകി.
സ്വയം നിർണയാവകാശത്തിനും, ജനങ്ങളുടെ നേരിട്ടുള്ള ഭരണത്തിനും ഊന്നൽ നൽകിയ ഈ ഭരണഘടന, ജി.എൻ.എയെ ജനങ്ങളുടെ ഒരേയൊരു പ്രതിനിധിയായും നിയമനിർമ്മാണത്തിന്റേയും നിർവഹണത്തിന്റേയും അധികാരിയായും ചുമതലപ്പെടുത്തി.
പിൽക്കാലത്ത് നിയമങ്ങൾ ഇസ്ലാമിനനുയോജ്യമാണെന്ന് ഉറപ്പുവരുത്താൻ മതപണ്ഡിതർക്ക് പ്രാമുഖ്യമുള്ള ഒരു ശരി അത്ത് സമിതിയേയും പാർലമെന്റ് നിയമിച്ചു.
മുൻ കാലത്തേതുപോലെ ശരി അത്ത് മന്ത്രിയുടെ സ്ഥാനവും നിലനിർത്തി.
തുർക്കി സ്വാതന്ത്ര്യസമരത്തിന്റെ അന്ത്യം കുറിച്ചുകൊണ്ട് സഖ്യകക്ഷികളുമായി ഒപ്പുവക്കപ്പെട്ട 1923-ലെ ലോസന്ന ഉടമ്പടിയിലൂടെ തുർക്കിയുടെയും ജി.എൻ.എയുടേയും സ്വയംഭരണം അംഗീകരിക്കപ്പെട്ടു.
ഇത് ഓട്ടൊമൻ സാമ്രാജ്യത്തിനും അന്ത്യം കുറിച്ചു.
1923 ഒക്ടോബർ 29-ന് ജി.എൻ.എ ഭരണഘടനയിൽ ഭേദഗതി വരുത്തുകയും രാജ്യത്തെ റിപ്പബ്ലിക് ആയി പ്രഖ്യാപിക്കുകയും ചെയ്തു.
റിപ്പബ്ലികിന്റെ തലവനെ തിരഞ്ഞെടുക്കാനുള്ള അധികാരവും ജി.എൻ.എക്കായി.
മുസ്തഫ കമാലിനെ , രാജ്യത്തിന്റെ പ്രസിഡണ്ടായി തിരഞ്ഞെടുക്കുകയും ചെയ്തു.
പതിനഞ്ചുവർഷങ്ങൾക്കു ശേഷം കമാലിന്റെ മരണം വരെ ഓരോ നാലുവർഷം അദ്ദേഹം തിരഞ്ഞെടുക്കപ്പെട്ടുകൊണ്ടിരുന്നു.
അംഗസംഖ്യയും സെനറ്റും
1960-ലെ സൈനിക അട്ടിമറിയെത്തുടർന്ന് ഭരണഘടനയിൽ മാറ്റം വരുത്തുകയും രണ്ട് തട്ടുകളുള്ള പാർലമെന്റ് നിലവിൽ വന്നു.
രണ്ടു വർഷം കൂടുമ്പോൾ മൂന്നിലൊന്ന് അംഗങ്ങൾ കാലാവധി പൂർത്തിയാക്കുന്ന ഒരു സെനറ്റും നാലു വർഷം കാലാവധിയുള്ള 450 അംഗങ്ങളടങ്ങിയ മഹാദേശീയസഭയും (ജി.എൻ.എ.) അടങ്ങിയ പാർലമെന്റാണ് ഈ ഭരണഘടനയനുസരിച്ച് നിലവിൽ വന്നത്.
എന്നാൽ 1980-ൽ ജനറൽ കെനാൻ എവ്രന്റെ നേതൃത്വത്തിൽ നടന്ന സൈനിക അട്ടിമറിയെത്തുടർന്ന്, 1982-ൽ നിലവിൽ വന്ന ഭരണഘടനയനുസരിച്ച് സെനറ്റ് ഒഴിവാക്കപ്പെട്ടു.
1995 ഓഗസ്റ്റിൽ താൻസു ചില്ലർ പ്രധാനമന്ത്രിയായിരുന്ന കാലത്ത് കൊണ്ടുവന്ന ഭരണഘടനാഭേദഗതിയനുസരിച്ച് ഗ്രാൻഡ് നാഷണൽ അസംബ്ലിയിലെ അംഗസംഖ്യ, 450-ൽ നിന്ന് 550 ആക്കി ഉയർത്തി.
ക്വാറാ സു ദ്വീപ്
ക്വാറാ സു ദ്വീപ് Qara Su , Qarasu or Los Island , അസർബൈജാനിലെ ബാക്കു ഉൾക്കടലിന്റെ തെക്കുഭാഗത്ത് കാണപ്പെടുന്ന ആൾതാമസമില്ലാത്ത മണൽനിറഞ്ഞ ഒരു ദ്വീപാണിത്.
ബാക്കു ആർക്കിപെലാഗോയുടെ ഭാഗമാണ് ഈ ദ്വീപ്.
ഈ ദ്വീപിനടുത്തുള്ള ബാക്കു ആർക്കിപെലാഗോയിൽപ്പെട്ട മറ്റു ദ്വീപുകൾ:.
Boyuk Zira or Nargin, Dash Zira, Qum Island, Zenbil, Sangi-Mugan, Chikil, Qara Su, Khara Zira, Gil, Ignat Dash and a few smaller ones.
ക്വാറാ സു ദ്വീപ് ഫലകചലനത്തിന്റെ ഭാഗമായുണ്ടായ ദ്വീപാണ്.
ഇതിനു 900 metres (2,953 feet) നീളവും, 600 metres (1,969 feet) വീതിയുമുണ്ട്.
മുമ്പ് ഈ ദ്വീപിൽ പ്രകൃതിവാതകം കുഴിച്ചെടുക്കുന്ന സംവിധാനമുണ്ടായിരുന്നു.
ക്വാറ സു ദ്വീപ് ഏറ്റവുമടുത്ത കരയിൽനിന്നും ഏതാണ്ട് 8 km (5 mi) അകലെയാണ്; ഈ ദ്വീപിന്റെ ചുറ്റുപാടുമുള്ള സമുദ്രജലം വളരെ ആഴം കുറഞ്ഞതാണ്.
എണ്ണമലിനീകരണവും മറ്റു കാരണങ്ങളും കാരണം വളരെക്കുറച്ചു സസ്യങ്ങളേ ഇവിടെയുള്ളു.
കാസ്പിയൻ സീലുകൾ സ്റ്റർജിയനുകൾ, ടീൽ താറാവുകൾ, ഹെറിങ് കടല്പക്ഷികൾ, മുങ്ങാങ്കോഴികൾ തുടങ്ങിയവയുടെ സ്പീഷീസുകൾ ഈ ദ്വീപിനടുത്ത് കാണാനാവും.
ക്വാല ലമ്പുർ ഇംഗ്ലീഷ് വിലാസം https://ml.wikipedia.org/wiki/Kuala_Lumpur
മലേഷ്യയിലെ ഏറ്റവും ജനസംഖ്യയുള്ള നഗരവും തലസ്ഥാനവുമാണ് കോലാലമ്പൂർ .
243 km 2 (94 sq mi) വ്യാപിച്ചുകിടക്കുന്ന ഈ നഗരത്തിലെ ജനസംഖ്യ  2010-ൽ 15 ലക്ഷമായിരുന്നു.
മലേഷ്യൻ പാർലിമെന്റിന്റെ ആസ്ഥാനാമാണ് കോലാലമ്പൂർ.
1999 വരെ കോലാലമ്പൂർ ആസ്ഥാനമായി പ്രവർത്തിച്ചിരുന്ന കേന്ദ്രഗവണ്മെന്റിന്റെ എക്സിക്യൂട്ടീവ്, ജുഡീഷ്യൽ ബ്രാഞ്ചുകൾ പുത്രജയയിലേക്ക് മാറ്റി.
ജുഡീഷ്യറിയുടെ ചില ഭാഗങ്ങൾ, മലേഷ്യൻ രാജാവിന്റെ ആസ്ഥാനമായ ഇസ്താന നഗര എന്നിവ കോലാലമ്പൂരിൽ സ്ഥിതിചെയ്യുന്നു.
മലേഷ്യയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ക്വാറി ഇംഗ്ലീഷ് വിലാസം https://ml.wikipedia.org/wiki/Quarry കേരളത്തിലെ പ്രവർത്തനം നിലച്ച ഒരു കരിങ്കൽ ക്വാറി‍
തുറസ്സായ ഖനിയാണ് ക്വാറി (Quarry).
മാർബിൾ, ഗ്രാനൈറ്റ്, കരിങ്കല്ല്, മണൽ തുടങ്ങിയ നിർമ്മാണ സാമഗ്രികൾ കുഴിച്ചെടുക്കുന്നത് ഇത്തരം ക്വാറികളിൽ നിന്നാണ്.
ക്വാറികളിൽ നിന്ന് ശേഖരിക്കുന്നവ ചോക്ക് ചൈനാക്ലേ സിന്റർ കളിമണ്ണ് കൽക്കരി മണൽ ചരൽ കരിങ്കല്ല് ജിപ്സം ലൈംസ്റ്റോൺ മാർബിൾ അയിര് റോക്ക്ഫോസ്ഫേറ്റ് ക്വാർട്ട്സ് സാന്റ് സ്റ്റോൺ സ്ലേറ്റ് ചിത്രശാല കാസർകോഡ് ജില്ലയിലെ പ്രവർത്തനം നിലച്ച ഒരു കരിങ്കൽ ക്വാറി ഇറ്റലിയിലെ Carrara quarry Portland stone ക്വാറി, ഇംഗ്ലണ്ട് സൗത്ത് ആഫ്രിക്കയിലെ പ്രവർത്തനം നിലച്ച ഒരു ക്വാറി പാരിസ്ഥിതിക പ്രശ്നങ്ങൾ
ക്വാറികളുണ്ടാക്കുന്ന പാരിസ്ഥിതിക പ്രശ്നങ്ങൾ പലയിടങ്ങളിലും പ്രക്ഷോഭങ്ങൾക്ക് കാരണമാകാറുണ്ട്.
പ്രധാന പ്രശ്നങ്ങൾ: പരിസ്ഥിതി മലിനീകരണം ശബ്ദമലിനീകരണം ജലസ്രോതസ്സുകളുടെ മലിനീകരണവും നാശവും.
ആവാസവ്യവസ്ഥയുടെ നശീകരണം ജൈവസമ്പത്തിന്റെനാശം.
ക്വാളിബോവു
സെൻറ് ലൂസിയ ദ്വീപിലെ 3.5 X 5 കിലോമീറ്റർ വീതിയുള്ള കാൽഡെറയാണ് സൗഫ്രിയർ അഗ്നിപർവ്വത കേന്ദ്രം എന്നും അറിയപ്പെടുന്ന ക്വാളിബോവു .
ഏകദേശം 32–39,000 വർഷങ്ങൾക്ക് മുമ്പാണിത് രൂപംകൊണ്ടതെന്ന് വിശ്വസിക്കപ്പെടുന്നു.
ഈ പൊട്ടിത്തെറി ദ്വീപിന്റെ തെക്കുകിഴക്കൻ ഭാഗത്തെ ഉൾക്കൊള്ളുന്ന ചോയിസുൽ ടഫിന്റെ രൂപീകരണത്തിനും വഴിതെളിച്ചു.
200 മുതൽ 300,000 വർഷങ്ങൾക്ക് മുമ്പ് രൂപംകൊണ്ട രണ്ട് വലിയ ലാവ താഴികക്കുടങ്ങളാണ് പിറ്റോണുകൾ , കാൽഡെറ രൂപപ്പെടുന്നതിന് കുറച്ച് മുമ്പ്; അതിനുശേഷം, മറ്റ് താഴികക്കുടങ്ങൾ കാൽഡെറ തറയിൽ നിറഞ്ഞു.
അടുത്തിടെ, 1766-ൽ ഒരു വിശാലമായ പൊട്ടിത്തെറി ഉണ്ടായി, അത് വിശാലമായ സ്ഥലത്ത് ചാരം നിക്ഷേപിച്ചു.
കാൽഡെറയുടെ മധ്യഭാഗത്തായി സ്ഥിതിചെയ്യുന്ന ഒരു സജീവ ജിയോതർമൽ പ്രദേശമാണ് സൾഫർ സ്പ്രിംഗ്സ് .
1990, 1999, 2000 വർഷങ്ങളിൽ ആഴം കുറഞ്ഞ ആഴത്തിലുള്ള അഗ്നിപർവ്വത ഭൂകമ്പങ്ങൾ 6 കണ്ടെത്തി കാൽഡെറയുടെ കിലോമീറ്റർ ഇ.
ഗാലറി സൾഫർ സ്പ്രിംഗ്സ് സൾഫർ സ്പ്രിംഗ്സ് പെറ്റിറ്റ് പിറ്റൺ സൂഫ്രിയറും പിറ്റോണുകളും പരാമർശങ്ങൾ
ക്വാറടെസി പോളിപ്റ്റിക് ഇംഗ്ലീഷ് വിലാസം https://ml.wikipedia.org/wiki/Quaratesi_Polyptych
മധ്യകാലഘട്ടത്തിൻറെ അവസാനത്തിലെ ഇറ്റാലിയൻ ഗോതിക് കലാകാരനായിരുന്ന ജെന്റൈൽ ഡാ ഫാബ്രിയാനോ വരച്ച ചിത്രമാണ് ക്വാറടെസി പോളിപ്റ്റിക്.
ഒരുപക്ഷേ സ്ട്രോസി അൾത്താർപീസിനുശേഷം ചർച്ച് ഓഫ് സാൻ നിക്കോള ഓൾട്രാർനോയിലെ ക്വാറസി കുടുംബ ചാപ്പലിനായി കലാകാരൻ വരച്ചതാണ് ഈ ചിത്രം.
ഇന്ന് അഞ്ച് പ്രഥമ വിഭാഗങ്ങളിൽ നാലെണ്ണവും (ചായം പൂശിയത് ഉൾപ്പെടെ) കൂടാതെ പ്രെഡെല്ലയുടെ ചില ഭാഗങ്ങളും (സെന്റ് നിക്കോളാസിന്റെ ജീവിതത്തിന്റെ രംഗങ്ങൾ) അറിയപ്പെടുന്നു.
139.9 x 83 സെന്റിമീറ്റർ, ദി റോയൽ കളക്ഷൻ, ഹാംപ്ടൺ കോർട്ട്, ലണ്ടനിലെ നാഷണൽ ഗാലറിയിൽ സൂക്ഷിച്ചിരിക്കുന്ന മഡോണ വിത്ത് ചൈൽഡ് ആന്റ് ഏഞ്ചൽസ്, ഏഞ്ചൽസ് ആന്റ് എ മെഡലിയോൺ ഓഫ് ദി റിഡീമർ (സെൻട്രൽ കമ്പാർട്ട്മെന്റ്).
സെന്റ് മേരി മഗ്ദലീൻ, (ഇടത് കമ്പാർട്ട്മെന്റ്), 200 x 60 സെ.
മീ, ഉഫിസി, ഫ്ലോറൻസ് സെന്റ് നിക്കോളാസ് ഓഫ് ബാരി, (ഇടത് കമ്പാർട്ട്മെന്റ്), 200 x 60 സെ.
മീ, ഉഫിസി, ഫ്ലോറൻസ് സെന്റ് ജോൺ ദി ബാപ്റ്റിസ്റ്റ്, (വലത് കമ്പാർട്ട്മെന്റ്), 200 x 60 സെ.
മീ, ഉഫിസി, ഫ്ലോറൻസ് സെന്റ് ജോർജ്, (വലത് കമ്പാർട്ട്മെന്റ്), 200 x 60 സെ.
മീ, ഉഫിസി, ഫ്ലോറൻസ് പ്രിഡെല്ല ബർത് ഓഫ് സെന്റ് നിക്കോളാസ്, 36.5 x 36.5 സെ.
മീ, പിനാകോട്ടെക്ക വത്തിക്കാന, റോം ദി ഗിഫ്റ്റ് ഓഫ് സെന്റ് നിക്കോളാസ്, 36.5 x 36.5 സെ.
മീ, പിനാകോട്ടെക്ക വത്തിക്കാന, റോം സെന്റ് നിക്കോളാസ് സേവിംഗ് എ ഷിപ് ഫ്രം ദി ടെംപെസ്റ്റ്, 36.5 x 36.5 സെ.
മീ, പിനാകോടെക വത്തിക്കാന, റോം സെന്റ് നിക്കോളാസ് സേവ്സ് ത്രീ യൂത്ത്സ് ഫ്രം ദി ബ്രൈൻ 36.5 x 36.5 സെ.
മീ, പിനാകോട്ടെക്ക വത്തിക്കാന, റോം മിറകിൾസ് ഓഫ് ദി പിൽഗ്രിംസ് അറ്റ് സെന്റ് നിക്കോളാസ് തോംമ്പ്, 36.5 x 36.5 സെ.
മീ, നാഷണൽ ഗാലറി ഓഫ് ആർട്ട് , വാഷിംഗ്ടൺ, ഡി.സി .
പുനർനിർമാണം ഉറവിടങ്ങൾ പുറംകണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം )
ക്വാറന്റൈൻ സിഗ്നൽ ഫ്ലാഗ് "ലിമ" "യെല്ലോ ജാക്ക്" എന്ന് വിളിക്കുന്നു, ഇത് തുറമുഖത്ത് പറക്കുമ്പോൾ കപ്പൽ കപ്പൽ നിർമാണത്തിലാണെന്ന് അർത്ഥമാക്കുന്നു.
രോഗങ്ങളുടെയും കീടങ്ങളുടെയും വ്യാപനം തടയാൻ ഉദ്ദേശിച്ചുള്ള ആളുകളുടെയും ചരക്കുകളുടെയും സഞ്ചാരത്തെ നിയന്ത്രിക്കുന്നതാണ്  ക്വാറന്റൈൻ.
ഇത് കപ്പൽവിലക്ക് എന്നുമറിയപ്പെടുന്നു.
സാംക്രമിക രോഗങ്ങളെ നിയന്ത്രിക്കുന്നതിനാണ് ഇത് നടപ്പിലാക്കുന്നത്.
മെഡിക്കൽ ഐസോലേഷന്റെ പര്യായമായി ഈ പദം പലപ്പോഴും ഉപയോഗിക്കാറുണ്ട്.
പതിനേഴാം നൂറ്റാണ്ടിൽ പ്രയോഗത്തിലിരുന്ന, നാൽപ്പത് ദിവസം എന്ന അർത്ഥമുള്ള ഇറ്റാലിയൻ പദമായ ക്വാറന്റ ജിയോർണിയുടെ വെനീഷ്യൻ വകഭേദത്തിൽ നിന്നാണ് ക്വാറന്റൈൻ എന്ന വാക്ക് വന്നത്.
ബ്ലാക്ക് ഡെത്ത് പകർച്ചവ്യാധി സമയത്ത് യാത്രക്കാർക്കും ജോലിക്കാർക്കും കരയിലേക്ക് പോകുന്നതിന് മുമ്പായി നാൽപ്പത് ദിവസം ഒറ്റപ്പെടേണ്ടതായിരുന്നു.
അതിർത്തി നിയന്ത്രണത്തിന്റെ ഭാഗമായും ഒരു രാജ്യത്തിനകത്തും മനുഷ്യർക്കും വിവിധതരം മൃഗങ്ങൾക്കും ക്വാറന്റൈൻ അനുഭവിക്കേണ്ടിനരാറുണ്ട്.
ക്വാറന്റൈൻ ചെയ്യപ്പെട്ട കപ്പൽ.
ഉറവിടം: നാഷണൽ മാരിടൈം മ്യൂസിയം ഓഫ് ഗ്രീൻ‌വിച്ച്, ലണ്ടൻ
ബിസി ഏഴാം നൂറ്റാണ്ടിലോ  അതിനുമുമ്പേ എഴുതിയതെന്നു കരുതുന്ന ലേവ്യപുസ്തകത്തിൽ ഒറ്റപ്പെടലിനെക്കുറിച്ച്  പരാമർശിക്കപ്പെട്ടിട്ടുണ്ട്.
ഇത് മോസസ് നിയമപ്രകാരം രോഗം പടരാതിരിക്കാൻ രോഗബാധിതരെ വേർതിരിക്കുന്നതിനുള്ള നടപടിക്രമങ്ങൾ വിവരിക്കുന്നു:
"If the shiny spot on the skin is white but does not appear to be more than skin deep and the hair in it has not turned white, the priest is to isolate the affected person for seven days. On the seventh day the priest is to examine him, and if he sees that the sore is unchanged and has not spread in the skin, he is to isolate him for another seven days."
സിഗ്നലുകളും ഫ്ലാഗുകളും ക്വാറന്റൈൻ സൂചിപ്പിക്കുന്നതിന് കപ്പലിൽ സ്ഥാപിക്കുന്ന പതാക
കപ്പലുകളിലും തുറമുഖങ്ങളിലും രോഗത്തെ പ്രതീകപ്പെടുത്താൻ  മഞ്ഞ, പച്ച, കറുത്ത പതാകകൾ എന്നിവ ഉപയോഗിച്ചു.
മഞ്ഞ നിറത്തിന് ചരിത്രപരമായ ഒരു മുൻ‌തൂക്കം ഉണ്ട്.
ധാർമ്മികവും പ്രായോഗികവുമായ പരിഗണനകൾ
ആളുകളെ ക്വാറന്റിംഗ് ചെയ്യുന്നത് പലപ്പോഴും പൗരാവകാശങ്ങളെക്കുറിച്ചുള്ള ചോദ്യങ്ങൾ ഉയർത്തുന്നു, പ്രത്യേകിച്ചും സമൂഹത്തിൽ നിന്ന് വളരെക്കാലം തടവിലാക്കപ്പെടുകയോ വേർതിരിക്കപ്പെടുകയോ ചെയ്യപ്പെടുമ്പാൾ.
1907 ൽ അറസ്റ്റുചെയ്ത് ക്വാറന്റൈൻ ചെയ്യപ്പെട്ട ടൈഫോയ്ഡ് പനി കാരിയറായ മേരി മല്ലൻ (ടൈഫോയ്ഡ് മേരി എന്നും അറിയപ്പെടുന്നു) നോർത്ത് ബ്രദർ ദ്വീപിലെ റിവർ‌സൈഡ് ഹോസ്പിറ്റലിൽ മെഡിക്കൽ ഇൻസുലേഷനിൽ  23 വർഷവും 7 മാസവും കഴിഞ്ഞു.
ഐക്യരാഷ്ട്രസഭയും സിറാക്കൂസ തത്വങ്ങളും
പകർച്ചവ്യാധി പടരാതിരിക്കാൻ എപ്പോൾ, എങ്ങനെ മനുഷ്യാവകാശങ്ങൾ പരിമിതപ്പെടുത്താമെന്നതിനുള്ള മാർഗ്ഗനിർദ്ദേശം സിറാക്കൂസ തത്വങ്ങളിൽ കാണാം.
സിറാക്കൂസ ഇന്റർനാഷണൽ ഇൻസ്റ്റിറ്റ്യൂട്ട് ഫോർ ക്രിമിനൽ ജസ്റ്റിസ് ആന്റ് ഹ്യൂമൻ റൈറ്റ്‌സ് വികസിപ്പിച്ചെടുത്തതും ഐക്യരാഷ്ട്രസഭയുടെ സാമ്പത്തിക സാമൂഹികവും അംഗീകരിച്ചതുമായ ഒരു  പ്രമാണമാണിത്.
പൗര-രാഷ്ട്രീയ അവകാശങ്ങൾക്കായുള്ള അന്താരാഷ്ട്ര ഉടമ്പടി പ്രകാരം മനുഷ്യാവകാശങ്ങൾക്കായുള്ള നിയന്ത്രണങ്ങൾ നിയമസാധുത, തെളിവുകൾ അടിസ്ഥാനമാക്കിയുള്ള ആവശ്യകത, ആനുപാതികത, ക്രമാനുഗതത എന്നിവയുടെ മാനദണ്ഡങ്ങൾ പാലിക്കേണ്ടതുണ്ടെന്ന് സിറാക്കുസ തത്വങ്ങൾ പ്രസ്താവിക്കുന്നു, സംസ്ഥാനം ആണെങ്കിൽ ചില അവകാശങ്ങൾ പരിമിതപ്പെടുത്തുന്നതിനുള്ള അടിസ്ഥാനമായി പൊതുജനാരോഗ്യത്തെ ഉപയോഗിക്കാമെന്ന് ചൂണ്ടിക്കാട്ടി 'രോഗമോ പരിക്കോ തടയുക അല്ലെങ്കിൽ രോഗികൾക്കും പരിക്കേറ്റവർക്കും പരിചരണം നൽകുക' എന്നീ നടപടികൾ കൈക്കൊള്ളേണ്ടതുണ്ട്.
സാമൂഹിക ആവശ്യത്തോട് (ആരോഗ്യം) പ്രതികരിക്കുക.
പകർച്ചവ്യാധി പടരുന്നത് തടയുക.
ലക്ഷ്യം നേടുന്നതിന് ആവശ്യമായ ഏറ്റവും കുറഞ്ഞ നിയന്ത്രണ മാർഗ്ഗങ്ങൾ സ്വീകരിക്കുക നിയമപ്രകാരം നൽകുകയും നടപ്പിലാക്കുകയും ചെയ്യുക ഏകപക്ഷീയമോ വിവേചനപരമോ ആകരുത് സംസ്ഥാനത്തിന്റെ അധികാരപരിധിയിലുള്ള അവകാശങ്ങൾ മാത്രം പരിമിതപ്പെടുത്തുക.
ഇതിനുപുറമെ, ക്വാറന്റൈൻ ഏർപ്പെടുത്തുമ്പോൾ, പൊതുജനാരോഗ്യ നൈതികത ഇനിപ്പറയുന്നവ വ്യക്തമാക്കുന്നു: എല്ലാ നിയന്ത്രിത പ്രവർത്തനങ്ങളും  ശാസ്ത്രീയ തെളിവുകൾ നന്നായി പിന്തുണയ്ക്കണം എല്ലാ വിവരങ്ങളും പൊതുജനങ്ങൾക്ക് ലഭ്യമാക്കണം എല്ലാ പ്രവർത്തനങ്ങളും അവകാശങ്ങൾ പരിമിതപ്പെടുത്തിയിരിക്കുന്നവർക്കും പൊതുജനങ്ങൾക്കും വ്യക്തമായി വിശദീകരിക്കണം എല്ലാ പ്രവർത്തനങ്ങളും പതിവ് അവലോകനത്തിനും പുനർവിചിന്തനത്തിനും വിധേയമായിരിക്കണം.
ചില ഗ്യാരണ്ടികൾ നൽകാൻ സംസ്ഥാനം ധാർമ്മികമായി ബാധ്യസ്ഥരാണ്: രോഗം ബാധിച്ചവരെ ഭീഷണിപ്പെടുത്തുകയോ ദുരുപയോഗിക്കുകയോ ചെയ്യരുത്.
അടിസ്ഥാന ആവശ്യങ്ങളായ ഭക്ഷണം, വെള്ളം, വൈദ്യ പരിചരണം, പ്രതിരോധ പരിചരണം എന്നിവ നൽകണം.
പ്രിയപ്പെട്ടവരുമായും പരിപാലകരുമായും ആശയവിനിമയം അനുവദിക്കണം.
സാമൂഹിക സമ്മ‍ർദ്ദങ്ങൾ പരിഗണിക്കാതെ സ്വാതന്ത്ര്യത്തിനുള്ള നിയന്ത്രണങ്ങൾ തുല്യമായി പ്രയോഗിക്കും.
ശമ്പളം ഉൾപ്പെടെയുള്ള സാമ്പത്തിക, ഭൗതിക നഷ്ടങ്ങൾക്ക് രോഗികൾക്ക് ന്യായമായ നഷ്ടപരിഹാരം നൽകും.
മനഃശാസ്ത്രപരമായ സ്വാധീനം
കപ്പൽവിലക്ക് വ്യക്തിയിൽ  മാനസിക പ്രത്യാഘാതങ്ങളുണ്ടാക്കാം.
പോസ്റ്റ് ട്രോമാറ്റിക് സ്ട്രെസ്, ആശയക്കുഴപ്പം, കോപം എന്നിവയുണ്ടാകാം.
2019-20 കൊറോണ വൈറസ് ബാധയുടെ ഫലമായി ക്വാറന്റൈൻ ഏർപ്പെടുത്തിയതിനെത്തുടർന്ന് ദി ലാൻസെറ്റിൽ പ്രസിദ്ധീകരിച്ച “റാപ്പിഡ് റിവ്യൂ” അനുസരിച്ച്,  അണുബാധ ഭയം, നിരാശ, വിരസത, തുടങ്ങിയവയുണ്ടാക്കുന്ന മാനസിക പിരിമുറുക്കം എടുത്തുകാണിക്കുന്നു.
ചില ഗവേഷകർ ദീർഘകാലം നിലനിൽക്കുന്ന ഫലങ്ങൾ ചൂണ്ടിക്കാണിച്ചിട്ടുണ്ട്.
ക്വാല തെരങ്കാനു
ക്വാല തെരങ്കാനു ( Malaysian pronunciation: [ˈkuˈala ˈtəˈrengˈganu ] Jawi : كوالا ترڠڬانو ‎ , ചൈനീസ് : 瓜拉登嘉楼 ; പിൻയിൻ : Guālādīngjiānú ) (K.T. എന്ന ചുരുക്കപ്പേരിൽ അറിയപ്പെടുന്നു) മലേഷ്യയിലെ തെരങ്കാനു സംസ്ഥാനത്തിന്റെ ഭരണ, രാജകീയ തലസ്ഥാനങ്ങളും തെരെൻഗ്ഗാനുവിലെ പ്രധാന സാമ്പത്തിക കേന്ദ്രവുമാണ്.
ഇതേ പേരുള്ള ക്വാല തെരങ്കാനു ജില്ല യുടെ ഭരണകേന്ദ്രവുംകൂടിയാണ് ഈ നഗരം.
രാജ്യത്ത് ആകെയുളള ഒമ്പത് രാജകീയ സംസ്ഥാനങ്ങളുടെ ഒരേയൊരു രാജകീയ തലസ്ഥാനവും സംസ്ഥാനത്തിന്റെ പേരു വഹിക്കുന്ന ഒരേയൊരു നഗരവുമാണിത്.
കോലാലമ്പൂരിന് ഏകദേശം 440 കിലോമീറ്റർ വടക്കുകിഴക്കായി, മലേഷ്യൻ ഉപദ്വീപിന്റെ കിഴക്കൻ തീരപ്രദേശത്താണ് ക്വാല തെരങ്കാനുവിന്റെ സ്ഥാനം.
തെരങ്കാനു നദീമുഖത്ത് തെക്കൻ ചൈനാ കടലിന് അഭിമുഖമായി ഇതു സ്ഥിതിചെയ്യുന്നു.
ഒരു ജില്ലയായി കണക്കാക്കുമ്പോൾ ക്വാല തെരെൻഗ്ഗാനു  ചെറിയ പ്രദേശമായി കണക്കാക്കാം.
പക്ഷേ നഗരത്തിന്റെ ഭാഗമായ ക്വാല നെറൂസ് ജില്ല യോടൊപ്പം ചേർത്ത് 2010 ലെ കണക്കുകൾ പ്രകാരം ഇവിടുത്തെ ജനസംഖ്യ 406,317 ആകുന്നതോടെ ഈ നഗരം ഏറ്റവും കൂടുതൽ ജനസംഖ്യയുള്ളതായിത്തീരുന്നു.
2008 ജനുവരി 1-ന് “ബന്ദാരയ വാരിസൻ പെസിസിർ” എന്ന സ്ഥാനപ്പേരോടെ (ഇംഗ്ലീഷ്, കോസ്റ്റൽ ഹെറിറ്റേജ് സിറ്റി) ഇവിടത്തിനു നഗരപദവി അനുവദിക്കപ്പെട്ടു.
സംസ്ഥാനത്തിന്റെ ഒരു പ്രധാന രാഷ്ട്രീയ, സാമ്പത്തിക കേന്ദ്രമെന്നതോടൊപ്പം സംസ്ഥാനത്തെ നിരവധി വിനോദ സഞ്ചാര കേന്ദ്രങ്ങളുടെ പ്രധാന കവാടം കൂടിയാണ് ഈ നഗരം.